टाइम8बर’ देस्कनिफ्राय- आसामनि गामियाव दिहुनजानाय फसलफोरखौ फाननो हानायनि थाखाय मोनसे हाथायनि गोनांथि दं। बे हाथायाव थोंजों आबादारिफोरानो फाननो हानाय राहा थानांगौ। रावबो जेन गेजेरनि सुबुंफोरा बायस’नानै फाननो हाया बिनि थाखाय नोजोर लाखिनांगोन। बिदि खालामोब्ला आबादारिफोरा गावनि फसलफोरखौ थोंजों फाननो हागोन आरो आसोल बेसेन मोनगोन होननानै साननो हायो। गामिनिफ्राय थोंजों फाननो हानाय हाथायखौ जायगा लायै जायगा सोरखारा खालामनानै होयोब्ला आबादारिफोरखौ अननाय दिन्थिनाय जागोन। बिदि जायगा लायै जायगा आबादारिफोरनि थाखायल’ हाथाय खालामनानै होयोब्ला लामा दथाफोर, फिसा-फिसा सकफोरनि खना जायगाफोराव थि जायगा नङै हाथायनि थासारिया गैया जागोन। जुदि सोरखारा आबादारिफोरनि थाखायल’ जायगा लायै जायगा हाथाय खालामनायनि थाखाय गावनि फसलफोरखौ मोजाङै फाननो हानायजों लोगोसे बायग्राफोरा थोंजों आबादारिनि आखायनिफ्रायनो मैगं-थायगंफोरखौ बायनानै जानो हागोन होननानै साननो हायो। नाथायबा आबादारिफोराबो गावसोरनि फसलफोरखौ जाब्बा-जुब्बा फानाबालानो मोजां रोखोमै खानानै प्लाष्टिकजों खोबनानै फाननो नांगोन। लोगोसे मोनफ्रोमबो मैगं-थायगंफोरखौ मोजाङै प्लाष्टिकजों खोबनो नांगोन, बिनि सायावबो सोरखार थामहिनबा खुंथायफोरा नोजोर होनांगोन। खायसे सुबुंफोरा गिदिरथार मैगं-थायगंफोरखौ हाखावनानै लांदाङै फानो, बेयो मोजां नङा। बिदि हाखावनानै फानोब्ला प्लाष्टिकजों खोबनायजों लोगोसे मोजां साफायै जुनानै हाद्रि-हाला बानो हायै बादि खालामनानै दोननांगौ। हायोब्ला बे आबादारिफोरखौ गोजौ बैसाङाव गावसोरनि मैगं-थायगंफोरखौ फाननो हानायनि राहा खालामनानै होनांगौ। बेल’ नङा ना-बेदर फानग्राफोरखौबो मोजाङै जायगाखौ फोसाबनानै फाननो होनायनि राहा खालामनानै होनांगौ। जायखि जाया आबादारिफोरनि थाखायल’ मोनसे हाथाय खालामनानै होब्ला बिसोरहाल’ मुलाम्फा जाया, जागोन माखासे बायनानै जाग्राफोरनिबो होननानै साननो हायो। बे आयदानि सायाव सोरखारा खालाम मारोब्ला बेयो जागोन मोनसे गोदान सोलायनाय आरो जाफुंसार होननानै बुंनो हागोन।